# Ælfric's Lives of Saints/24abd

iii. kl̅. a[u]gusti. nat̄l̄ sanctorum abdon. et sennes.
On decies dagvm ðæs deoflican caseres ·001 ƿæron tƿegen kyningas on crist gelyfde · Abdon ⁊ Sennes · mid soðum geleafan ·
Ða asprang heora ƿord to ðam ƿælhreoƿan casere ·004 þe ða ana geƿeold ealles middan-eardes · ⁊ ealle oðre cyningas to him cneoƿodon · ⁊ heora rice ƿunode sƿa sƿa he ana ƿolde ·
Þa asende decius to þā foresædū cyningū ·008 ⁊ het hí gebringan on bendū to him · ƿolde hi gebigan fram godes biggencgū · to his gedƿyldum · ⁊ to his deofolgildum ·
Hƿæt þa cƿelleras · þa þa cynincgas gebundon ·012 ⁊ on isenū racenteagum to ðam arleasan gebrohton for cristes geleafan · to cƿealm-bærum ƿitum ·
Decius þa het þa halgan cyningas015 his godū geoffrian · ac hi ⁊ƿyrdon þus ·
Ƿe offriað ure lac þam lyfigendan gode ·017 hælendū criste · ⁊ ƿe hopiað to him · geoffra ðu sylf þinū sceandlicum godū ·
Þa cƿæð decius se deofles biggenga ·020
Þysum is to gearcigenne þa reþestan ƿita ·021
Abdon ⁊ sennes hī ⁊ƿyrdon ðus ·022
Hƿæs abitst þu casere cyð hƿæt þu ƿylle ·023  þu ƿite soðlice ·  ƿe orsorge syndon on urū hælende criste · þe hæfð þa mihte ·  he ðine geþohtas · ⁊ þe sylfne mæg mid ealle toƿurpon · ⁊ on ecnysse fordon ·
Þa on þam oðrū dæge · het decius se casere028 lætan leon ⁊ beran to þā geleaffullū cynegum ·  hi hi abiton · buton hi bugon to his godū · ⁊ be-tæhte þa ƿican ðam ƿælhreoƿan ualeriane ·
Þa cƿ̅ ualerian᷒ to þam cynegū þus ·032
Beorgað eoƿrum gebyrdū · ⁊ bugað to urū godū ·033 ⁊ geoffriað him lac ·  ge lybban magon · gif ge | þis ne doð · eoƿ sceolon deor abitan ·
Abdon ⁊ sennes sædon þam arleasan ·036
Ƿe gebiddað us to drihtne gebigdū limum ·037 ⁊ ƿe næfre ne onbugað · þam bysmorfullū anlicnyssū · manna hand-geƿeorc · þe ge habbað for godas ·
Þa het ualerianus · ða halgan unscrydan ·040 ⁊ lædan sƿa nacode (sic) to ðære sunnan anlicnysse · forðan ðe hí ƿurþodon ða sunnan for god · ⁊ bebead his cempū ·  hi ða cristenan cynegas to þære offrunga geneadodon · mid eges-licum ƿitum ·
Þa cƿædon ða cynegas to þam cƿellere ðus ·045
Do  þu don ƿylt · ⁊ se dema het046 besƿingan þa halgan hetelice sƿyðe · mid leadenū sƿipum · ⁊ lædde hi syððan to ðam ƿæfer-huse · þær ða deor ƿunodon · beran · ⁊ leon · þe hi abitan sceoldon · ⁊ het lætan him to · tƿegen leon · ⁊ feoƿer beran · binnan þam huse · þa urnon þa deor egeslice grymetende · to þære halgena fotū · sƿylce hi fryðes bædon · ⁊ noldon aƿæg gan · ac hi ƿeredon hi sƿyðor · sƿa  nan man ne dorste for ðæra deora ƿare þam halgum genealecan · oððe into ðam huse gan · þa cƿ̅ ualerianus to ðam cempum ðus ·
Heora dry-cræft is gesyne sƿutollice on ðysum ·059 ⁊ he ƿearð sƿyðe gram for þære deora ƿare · ⁊ het ða æt nextan þa hæðenan cƿelleras ingan mid sƿurdū · ⁊ ofslean þa halgan ·
Þa ðe þis gedon ƿæs · þa het se dema teon063 þæra halgena lic to ðam hæþengilde ·  ða cristenan sceoldon sceaƿian be him · ⁊ bysne niman · ⁊ bugan to þam godum · þe læs þe hi ƿurdon · sƿa ƿælhreoƿlice acƿealde ·
Ða æfter þrym dagum · com sum diacon þær to ·068 quirinus gehaten · ⁊ he ða halgan lic nihtes gelæhte · ⁊ ledde to his | huse · ⁊ lede hi digellice on ane lædene ðruh · mid mycele a[r]ƿurðnysse · ⁊ hi mannum þær bediglode lagon · to langum fyrste · oð  constantinus · se cristene casere · eft to rice feng · ⁊ hi ða afundene ƿurdon · þurh cristes onƿrigennysse ·
Ge habbað nu gehyrod hu ða halgan cyningas076 heora cynedom for-saƿon for cristes geleafan · ⁊ heora agen lif forleton for hine ·
Nimað eoƿ bysne be ðam ·  ge ne bugon frā criste079 for ænigre earfoðnysse ·  ge  ece lif habbon ·
Item Alia. [in translation: The letter of Christ to Abgarus]
Nu ƿe spræcon be cynegum ƿe ƿillað þysne cƿyde gelencgan ·081 ⁊ be sumum cynincge eoƿ cyðan git · Abgarus ƿæs geciged · sum gesælig cynincg on syrian lande · ⁊ se læg beddryda on ðam timan þe se hælend on þysum life ƿæs ·
He hæfde ge-axod be ðæs hælendes ƿundrū ·086 ⁊ sende ða ardlice þis ærendgeƿrit him to ·
Abgarus gret eadmodlice þone godan hælend ·088 þe becom to mannum mid iudeiscum folce ·
Ic hæbbe gehyred be ðe · hu ðu gehælst ða untruman ·090 blinde · ⁊ healte · ⁊ bedrydan aræst (sic) · hreoflige þu geclænsast · ⁊ þa unclænan gastas afligst · of ƿodū mannum · ⁊ aƿrecst ða deadan ·
Nu cƿæð ic on minū mode ·  ðu eart ælmihtig god ·094 oððe godes sunu ðe sylf come to mannū ·  ðu ðas ƿundra ƿyrce · ⁊ ic ƿolde ðe biddan  ðu ge-medemige þe sylfne ·  þu siðige to me · ⁊ mine untrūnysse gehæle · for ðan þe ic eom yfele gehæfd ·
Me is eac gesæd  ða iudeiscan syrƿiað ·099 ⁊ runiað hī betƿynan hu hi þe berædan magon · ⁊ ic hæbbe ane burh þe unc bam genihtsumað ·
Þa aƿrát se hælend him sylf þis geƿrit ·102 ⁊ asende ðam | cynincge ðus cƿæðende him to ·
Beatus es qui credidisti in me · cum ipse me non uideris ·104
Scriptum est enim de me · quia hii qui me uident non credent105 In me · et qui non uident me · ipsi credent et uiuent ·
De eo autem quod scripsisti mihi ut ueniam ad te ·107 oportet me omnia propter quæ missus sum hic explere ·
Et postea quam compleuero recipi me ad eum a quo missus sum ·109
Cum ergo fuero assumptus · mittam tibi aliquem110 ex discipulis meis ut curet ægritudinem tuam · et uitam tibi atque his qui tecum sunt prestet ·
 is on engliscum gereorde · Eadig eart ðu abgar ·113 þu þe gelyfdest on me · þonne ðu me ne gesaƿe ·
Hit is aƿriten be me on ƿitegung-bocū [←ƿitegu-] ·115  ða þe me geseoð · hi ne gelyfað on me · ⁊ þa þe me ne geseoð · hi gelyfað ⁊ libbað ·
Be þam þe ðu aƿrite to me ·  ic come to þe ·118 ic sceal ærest afyllan þa þincg þe ic fore asend eom · ⁊ ic sceal beon eft genumen to þam ylcan ðe me asende ·
And [sic @ Skeat] ic asende to ðe · syððan ic genumen beo ·121 ænne minra leorning-cnihta · þe gelacniað þine untrūnysse · ⁊ þe lif ge-gearcað · ⁊ þam þe gelyfað mid ðe · þis geƿrit com þa to þam cyninge sona · ⁊ se hælend fore-sceaƿode syððan he to heofonū astah ·  he sende þam cyninge sƿa sƿa he ær gecƿ̅ · ænne of ðā hund-seofontigū · þe he geceas to bodigenne · se ƿæs tatheus gehaten ·  he gehælde ðone cynincg ·
He com ða þurh godes sande · to þære fore-sædan byrig ·129 ⁊ ge-healde þone untrumne on þæs hælendes mihte · sƿa  ða ceaster-geƿaran sƿyðe þæs ƿundrodon · þa gemunde se cyning · hƿæt crist him ær behét · ⁊ het him to gefeccan þone | foresædan tatheum · se ƿæs eac gehaten oþrum naman iudas · ⁊ mid ðam he ineode · þa aras se cyning · ⁊ feoll to his fotum ætforan his ðegnū · forðan þe he geseah sume scinende beorhtnysse · on þæs iudan andƿlite þurh godes onƿrigennysse · ⁊ cƿ̅  he ƿære soðlice cristes discipulus him to hæle asend · sƿa sƿa he sylf behét ·
Þa ⁊ƿyrde se tatheus ðam arƿurðan cyninge þus ·141
For-ðan ðe þu rihtlice gelyfdest on þone ðe me asende ·142 forðam ic eom asend to þe ·  ðu gesund beo · ⁊ gif ðu on his geleafan þurhƿunast · he ƿile ðe getiðian þinre heortan geƿilnunga to-eacan þinre hæle ·
Abgarus him ⁊ƿyrde anrædlice ⁊ cƿæð ·146
To þam sƿyðe ic gelyfe on þone lyfigendan hælend ·147  ic ƿolde ofslean gif hit sƿa mihte beon þa ðe hine gefæstnodon on rode-hencgene ·
Þa cƿ̅ tatheus him to ·150
Crist ure hælend ƿolde150 his fæder ƿillan gefyllan · ⁊ eft faran to him ·
Abgarus cƿæð him eft to ·152
Ic ƿat eall be þam ·152 ⁊ ic on hine gelyfe · ⁊ on his halgan fæder ·
Tatheus cƿ̅ þa gyt to ðam ƿanhalan cyninge ·154 forþi ic sette mine hand on ðæs hælendes naman ofer ðe untrūne · ⁊ he [eac] sƿa dyde · ⁊ se cyning ƿearð gehæled sona sƿa he hine hrepode · frā eallum his untrūnyssū · þe he ær on þroƿode ·
Abgarus þa ƿundrode ·  he ƿearð gehæled ·159 butan læce-ƿyrtum · þurh ðæs hælendes ƿord · sƿa sƿa he him ær behet þurh his ærend-geƿrit ·
Tatheus eac siððan sumne mann gehælde162 frā þam micclan fot-adle · ⁊ fela oðre menn on þære byrig gehælde · ⁊ bodode him geleafan ·
Ða cƿ̅ abgarus him to ·165
On cristes mihte165 þu ƿyrcst þas micclan ƿundra · ⁊ ƿe ealle ðæs ƿundriað · sege | me ic þe bidde soð be ðam hælende · hu he to mannū come · ⁊ of middan-earde ferde ·
Tatheus andƿyrde abgare · ⁊ cƿæð ·169
Ic eom asend to bodigenne hat þine burh-ƿare cuman170 ealle to-somne · on ærne mergen ·  ic him eallū cyðe cristes tocyme · ⁊ be his ƿundrū þe he ƿorhte on life · þa het se cynincg cuman his ceaster-geƿaran · ⁊ tatheus him bodade bealdlice be criste · ⁊ him eallum sæde þone soðan geleafan · ⁊ mancynnes alysednysse þurh ðone mildan hælend ·  he ƿolde hine sylfne syllan to deaðe · ⁊ to helle gecuman to gehelpene adames · ⁊ eac his gecorenra of adames cynne · ⁊ hu he syþþan astah to his soðfæstan fæder · ⁊ cymð eft to demenne ælcum be his dædum ·
Æfter ðyssere bodunge · bead se cyning þam bydele ·183 goldes · ⁊ seolfres gódne dæl to lace · ac he nolde niman nan ðingc to medes his ƿunderlicre mihte · oððe his mærlican bodunge · ⁊ sæde ðam cyninge ·
Ƿe forsaƿon ure æhta ·187 ⁊ forleton ure agen · hƿi sceole ƿe oþres mannes niman ·
Þis ƿæs þus geƿorden · ⁊ þær ƿunode á syððan189 se soða geleafa · on þære landleode · þam hælende to lofe · þe leofað á on ecnysse. AMEN.